सोमनाथ ज्योतिर्लिंग, गुजरात राज्य के सौराष्ट्र क्षेत्र में स्थित, यह मंदिर इस पृथ्वी का पहला ज्योतिर्लिंग माना जाता है। ऋग्वेद में इसका वर्णन मिलता है और कहा जाता है की स्वयं चंद्रदेव ने इस शिवलिंग की स्थापना की थी। शिवपुराण के अनुसार जब चंद्रमा को दक्ष प्रजापति ने क्षय रोग होने का श्राप दिया था, तब चंद्रमा ने इसी स्थान पर तप कर इस श्राप से मुक्ति पाई थी। यह 17 बार नष्ट हो चुका है और हर बार इसका पुनर्निर्माण होता आ रहा है।